Zalacaín el aventurero

Zalacaín el aventurero [zalakaIN elabentuREro] (Zalacaín la aventurema) estas romano de la hispana verkisto Pío Baroja. La unua eldono aperis en 1908 kaj ĝi estis  adaptita al kine, jam en 1928 kaj en 1955 fare de la reĝisoro Juan de Orduña. Ĝi apartenas al tetralogio «Tierra vasca» (Eŭska tero), en kiu estas ankaŭ La casa de Aitzgorri (1900), El mayorazgo de Labraz (1903) kaj La leyenda de Jaun de Alzate (1922).

Ĝi estas inkludita en la listo de la 100 plej bonaj romanoj en hispana lingvo de la 20-a jarcento farita de la hispana ĵurnalo El Mundo.​Lista completa de las 100 mejores novelas

Intrigo

La verko rakontas el infanaĝo aventurojn kaj malfacilaĵojn de eŭska junulo, nome Martín Zalacaín, naskiĝinta en imagita vilaĝo Urbía aŭ Urbide, edukita de maljuna parenco, Tellagorri, cinikulo de la drinkejo de Arkale. Lia fratino, Ignacia aŭ «la Iñasi», estas pretendita de la riĉa sinjoreto Carlos de Ohando, lia malamiko kaj frato de Catalina de Ohando, kiun Zalacaín amas. Por eviti, ke Carlos trompu sian fratinon Ignacia, Martín edzinigas ŝin al sia amiko, nome Bautista Urbide, helpanto de la loka panbakisto. La geedzoj translokiĝas al Zaro, en francia Eŭskio, sed poste Bautista akompanos Martín Zalacaín en pluraj agadoj dum la komenco de la Tria Karlisma Milito. 

Referencoj

 Eksteraj ligiloj 
 Resumo (Gizapedia)
 Audiolibro Zalacaín el aventurero   (Euskomedia Fundazioa)


Kategorio:Libroj aperintaj en 1908
Kategorio:Romanoj
Kategorio:Hispanlingvaj romanoj
Kategorio:Politikaj romanoj
Kategorio:Libroj adaptitaj al kino